CELEX: 32020R0128
Language: lt
Date: 2019-11-25 00:00:00
Title: Komisijos deleguotasis reglamentas (ES) 2020/128 2019 m. lapkričio 25 d. kuriuo iš dalies keičiamas Europos Parlamento ir Tarybos reglamento (ES) Nr. 978/2012, kuriuo taikoma bendrųjų muitų tarifų lengvatų sistema, II priedas

31.1.2020   
               
               
                  LT
               
               
                  Europos Sąjungos oficialusis leidinys
               
               
                  L 27/6
               
            
         KOMISIJOS DELEGUOTASIS REGLAMENTAS (ES) 2020/128
         2019 m. lapkričio 25 d.
         kuriuo iš dalies keičiamas Europos Parlamento ir Tarybos reglamento (ES) Nr. 978/2012, kuriuo taikoma bendrųjų muitų tarifų lengvatų sistema, II priedas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 978/2012, kuriuo taikoma bendrųjų muitų tarifų lengvatų sistema ir panaikinamas Tarybos reglamentas (EB) Nr. 732/2008 (1), ypač į jo 5 straipsnio 3 dalį,
         kadangi:
         
                     (1)
                  
                  
                     Europos Parlamento ir Tarybos reglamento (ES) Nr. 978/2012 4 straipsnyje nustatyti kriterijai, kuriais remiantis taikomos muitų tarifų lengvatos pagal bendrosios lengvatų sistemos (toliau – BLS) bendrąją priemonę;
                  
               
                     (2)
                  
                  
                     Reglamento (ES) Nr. 978/2012 4 straipsnio 1 dalies a punkte nustatyta, kad šalis, kurią Pasaulio bankas trejus metus iš eilės prieš pat atnaujinant BLS lengvatomis besinaudojančių šalių sąrašą priskiria prie dideles arba didesnes nei vidutines pajamas gaunančių šalių, nebeturėtų naudotis BLS;
                  
               
                     (3)
                  
                  
                     Reglamento (ES) Nr. 978/2012 II priede nustatytas BLS lengvatomis besinaudojančių šalių sąrašas, nurodytas to reglamento 1 straipsnio 2 dalies a punkte. Pagal Reglamento (ES) Nr. 978/2012 5 straipsnio 2 dalį Komisija turėtų peržiūrėti II priedą iki kiekvienų metų sausio 1 d., kad pagal 4 straipsnyje nustatytus kriterijus būtų pakeistas į sąrašą įtrauktų šalių statusas;
                  
               
                     (4)
                  
                  
                     remiantis Reglamento (ES) Nr. 978/2012 5 straipsnio 2 dalies a punktu, BLS lengvatomis besinaudojančiai šaliai ir ekonominės veiklos vykdytojams reikėtų suteikti pakankamai laiko tinkamai prisitaikyti prie šaliai taikomo BLS statuso pakeitimo. Todėl nuo tada, kai įsigalioja šalies statuso pasikeitimas remiantis Reglamento (ES) Nr. 978/2012 4 straipsnio 1 dalies a punktu, BLS priemonė turėtų būti taikoma dar vienus metus;
                  
               
                     (5)
                  
                  
                     2017, 2018 ir 2019 m. Nauru, Samoa ir Tongą Pasaulio bankas priskyrė prie didesnes nei vidutines pajamas gaunančių šalių. Todėl jos nebeatitinka BLS lengvatomis besinaudojančios šalies statuso reikalavimų pagal 4 straipsnio 1 dalies a punktą ir turėtų būti išbrauktos iš Reglamento (ES) Nr. 978/2012 II priedo. BLS priemonė toms šalims turėtų būti toliau taikoma vienus metus po sprendimo išbraukti tas šalis iš Reglamento (ES) Nr. 978/2012 II priedo įsigaliojimo dienos. Todėl siekiant paprastumo ir teisinio tikrumo Nauru, Samoa ir Tonga turėtų būti išbrauktos iš II priedo nuo 2021 m. sausio 1 d.,
                  
               PRIĖMĖ ŠĮ REGLAMENTĄ:
         
            1 straipsnis
            Iš Reglamento (ES) Nr. 978/2012 II priedo atitinkamai A ir B skilčių išbraukiamos šios šalys ir atitinkami raidiniai kodai:
            
               
                           „NR
                        
                        
                           Nauru
                        
                     
                           WS
                        
                        
                           Samoa
                        
                     
                           TO
                        
                        
                           Tonga“
                        
                     
         
         
            2 straipsnis
            Šis reglamentas įsigalioja 2020 m. sausio 1 d.
            1 straipsnis taikomas nuo 2021 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. lapkričio 25 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  2012 m. spalio 25 d. Europos Parlamento ir Tarybos reglamentas (ES) Nr. 978/2012, kuriuo taikoma bendrųjų muitų tarifų lengvatų sistema ir panaikinamas Tarybos reglamentas (EB) Nr. 732/2008 (OL L 303, 2012 10 31, p. 1).